На основу члана 99. Закона о планирању и изградњи („Службени гласник РС“, бр. 72/2009, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014 и 83/2018), члана 49. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Службени гласник Града Врања“, бр. 6/2016, 43/2016 и 28/2017), члана 32. Закона о локалној самоуправи („Службени гласник РС“ 129/2007, 83/2014 - др. закон, 101/2016-др. закон и 47/2018) и члана 41. и 138. Статута Општине Владичин Хан („Службени гласник Пчињског округа“ број 21/2008 и 8/2009 и „Службени гласник Грaда Врања“ бр. 11/2013, 5/2017 и 14/2017), Скупштина општине Владичин Хан, на седници одржаној дана 20.01.2019. године, донела је

**ОДЛУКУ О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ ВЛАДИЧИН ХАН**

**Члан 1.**

Овом одлуком из јавне својине Општине Владичин Хан отуђују се неизграђено грађевинско земљиште ван граница градског грађевинског земљишта и то кп.бр. 1033/2 укупне површине 36744 м2 уписана у лист непокретности бр. 1063 КО Лепеница.

**Члан 2.**

Непокретност из члана 1. ове одлуке отуђују се из јавне својине општине Владичин Хан најповољнијем понуђачу КИРЧИ ДОО Владичин Хан, Индустријска зона бб, Владичин Хан, по цени за укупну површину предметне парцеле у износу од 34.798.000,00 динара.

**Члан 3.**

Ближа права и обавезе између општине Владичин Хан и КИРЧИ ДОО Владичин Хан, Индустријска зона бб, Владичин Хан, регулисаће се Уговором о отуђењу грађевинског земљишта који ће се потписати након ступања на снагу ове одлуке и прибављања мишљења надлежног правобранилаштва.

**Члан 4.**

У име општине Владичин Хан Уговор о отуђењу грађевинског земљишта потписаће председник општине или лице које он овласти.

**Члан 5.**

Ова одлука ступа на снагу осмог дана од дана објављивања у "Службеном гласнику Града Врања".

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-4/6/19-I**

**ПРЕДСЕДНИЦА**

**Данијела Поповић**